**EELNÕU 2023/217**

**KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

28. detsember 2023 nr

2024. aasta kaasava eelarve tulemuste kinnitamine

Kohaliku omavalitsuse korralduse seaduse § 6 lõike 3 punkti 2, Viljandi Linnavolikogu 28.06.2018 määruse nr 21 „Viljandi linna kaasav eelarve“ alusel Viljandi Linnavolikogu

**o t s u s t a b:**

1. Kinnitada 2024. aasta kaasava eelarve linnaelanike hääletuse tulemusena selgunud paremusjärjestus:

1.1. Mänguväljak Uueveski ja kesklinna linnaosa lastele (Carl Robert Jakobsoni tänav 42) – 912 häält

1.2. Mänguväljak Männimäe ja Järveotsa linnaosa lastele – 831 häält

1.3. Välijõusaal Paala järve äärde – 194 häält

1.4. Uueveski puhkeala lastebasseini korrastamine – 99 häält

1.5. – 1.6. Posti tänava kõnniteede korrastamine – 92 häält

Kogukonna parvsaun Viljandi järve äärde – 92 häält

1.7. Astmete rajamine Uueveski oru kahe nõlva vahele (Ugala puiesteelt Kullamäe ja Ravila tänava nurgani) ja oja täitmine killustikuga – 69 häält

1.8. Kiiged linnaruumi – 63 häält

1.9. Kogukondlik iglusaun Paala järve äärde – 48 häält

1.10. Arkaadia aia ala uue kontseptsiooni ideekonkursi korraldamine – 41 häält

1.11. Järveotsa mängu- ja seikluspark – 25 häält

1.12. Viljandi vana tuletõrjemaja torni remont – 22 häält

1.13. Topiaaride park – 20 häält

1.14. Lõhkumiskindlad rattahooldusjaamad – 14 häält

1. 2024. aastal elluviimisele kuuluv idee on Mänguväljak Uueveski ja kesklinna linnaosa lastele (Carl Robert Jakobsoni tänav 42).
2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Reet Alev, linnaarengu peaspetsialist

**Esitatud:** 11.12.2023

**Esitaja:** Viljandi Linnavalitsus **Ettekandja:** M. Timpson

**Lk arv:** 4

**Hääletamine:** nõudmisel

Seletuskiri

**2024. aasta kaasava eelarve tulemuste kinnitamine**

Eelnõu eesmärk on volikogu poolt kinnitada 2024. aasta kaasava eelarve linnaelanike hääletuse tulemusena selgunud paremusjärjestus ning määrata 2024. aastal elluviimisele kuuluv idee.

Viljandi Linnavolikogu 28.06.2018 määruse nr 21 „Viljandi linna kaasav eelarve“ kohaselt annab Viljandi linn kaasava eelarve menetlusega kogukonna liikmetele võimaluse teha ettepanekuid linna elu edendamiseks ja osaleda hääletamisel parimate ideede väljaselgitamiseks.

Kaasava eelarve idee teostamiseks 2024. aastal ette nähtud 50 000 eurot peab kuluma linnaruumis avalikes huvides kasutatavate investeeringute tegemiseks või avalikus ruumis olulise tegevuse kulude katmiseks. Kaasavast eelarvest ei toetata sündmuste korraldamist. Kaasava eelarve objekt peab pakkuma avalikku huvi, olema linnaruumis avalikus kasutuses ning sellest ei tohi tekkida ebamõistlikke kulutusi linna järgnevate aastate eelarvetele. Kui objektiks on avalikes huvides kasutatav investeering ja selle omanik ei ole Viljandi linn, sõlmitakse objekti omanikuga avaliku kasutamise kokkulepe idee elluviimisele järgnevaks 5-ks aastaks.

Viljandi Linnavalitsuse 28. augusti 2023 korraldusega nr 740 algatati 2024. aasta kaasava eelarve menetlus. Avalikkuse teavitamiseks avaldati teated kaasava eelarve menetluse algatamisest ajalehtedes „Sakala“ ja „Linnaleht“, Viljandi linna veebilehel www.viljandi.ee, Viljandi linna Facebooki lehel ning 13. septembril 2023 korraldati kaasava eelarve infotund.

Ideid Viljandi linna 2024. aasta kaasavasse eelarvesse sai esitada igaüks ajavahemikul 18. septembrist kuni 16. oktoobrini 2023. Kokku esitati 18 ideed.

Kaasava eelarve ideede analüüsimise ja hindamise komisjoni 26. oktoobril 2023 toimunud koosolekul analüüsiti ja hinnati ideid lähtuvalt järgmistest kriteeriumidest:

1) vajalikkus ja olulisus Viljandi linnale;

2) teostatavus 12 kuu jooksul idee esitamise tähtpäevast;

3) kulutuste põhjendatus ja eelarve läbipaistvus;

4) idee realiseerimisest kasusaajate hulk.

Komisjon otsustas suunata 14 ideed linnaelanike hääletusele. 3 idee puhul otsustas komisjon, et need ei jätka kaasava eelarve menetluses seetõttu, et idee elluviimise eeldatav maksumus ületas kaasava eelarve mahtu ja 1 idee ei jätka kaasava eelarve menetluses seetõttu, et idee esitaja oli anonüümne ning puudus idee elluviimise kirjeldus.

13.–27. novembrini 2023 toimunud linnaelanike hääletusel sai osaleda iga vähemalt 16-aastane isik, kelle elukoht on Eesti rahvastikuregistri andmetel hääletuse väljakuulutamise kuupäeva seisuga Viljandi linnas.

Hääletusel osalenud 1978 linnaelaniku poolt anti hääletusele suunatud ideedele kokku 2522 häält järgmiselt:

Mänguväljak Uueveski ja kesklinna linnaosa lastele (Carl Robert Jakobsoni tänav 42) – 912 häält

Mänguväljak Männimäe ja Järveotsa linnaosa lastele – 831 häält

Välijõusaal Paala järve äärde – 194 häält

Uueveski puhkeala lastebasseini korrastamine – 99 häält

Posti tänava kõnniteede korrastamine – 92 häält

Kogukonna parvsaun Viljandi järve äärde – 92 häält

Astmete rajamine Uueveski oru kahe nõlva vahele (Ugala puiesteelt Kullamäe ja Ravila tänava nurgani) ja oja täitmine killustikuga – 69 häält

Kiiged linnaruumi – 63 häält

Kogukondlik iglusaun Paala järve äärde – 48 häält

Arkaadia aia ala uue kontseptsiooni ideekonkursi korraldamine – 41 häält

Järveotsa mängu- ja seikluspark – 25 häält

Viljandi vana tuletõrjemaja torni remont – 22 häält

Topiaaride park – 20 häält

Lõhkumiskindlad rattahooldusjaamad – 14 häält

Määruse kohaselt kuulub elluviimisele idee või ideed, mis saab või saavad vähemalt 200 häält. Elluviimisele kuulub üks või mitu paremusjärjestuses enim hääli saanud ideed, mis lähtuvalt idee eeldatavast maksumusest mahub kaasava eelarve mahuks määratud summa sisse kuni olukorrani, kus paremusjärjekorras järgmist ideed ei ole võimalik enam täies ulatuses rahastada.

Paremusjärjestuse kohaselt kuulub elluviimisele kõige rohkem hääli s.o. 912 häält kogunud idee

Mänguväljak Uueveski ja kesklinna linnaosa lastele (Carl Robert Jakobsoni tänav 42), mille eeldatav maksumus idee esitamisel oli 50 000 eurot.

Kulu Viljandi linna 2024. aasta eelarvele on 50 000 eurot.

(allkirjastatud digitaalselt)

Reet Alev

linnaarengu peaspetsialist